[{"text_idx": "#000000", "text": "Nursipalu harjutusva\u0308ljaku laiendamise vastu on algatatud petitsioon"}, {"text_idx": "#000002", "text": "Mittetulundusu\u0308hing Kagu-Eesti Loodusrahvas kogub allkirju kaitseministeeriumi plaani vastu laiendada ma\u0308rkimisva\u0308a\u0308rselt Nursipalu harjutusva\u0308ljakut Antsla, Ro\u0303uge ning Vo\u0303ru vallas. Nende hinnangul po\u0303hjustaks see otsest kahju nii kohalikele inimestele, loodusele, ettevo\u0303tlusele ning eriti turismile. Petitsiooni on hetkel allkirjastanud u\u0308le 7700 inimese."}, {"text_idx": "#000004", "text": "\"Kavandatava polu\u0308gooni mu\u0308rareostus levib ku\u0308mnete kilomeetrite kaugusele mo\u0303jutades otseselt tuhandeid inimesi, kodu- ning metsloomi, sealhulgas I ja II kaitsekategooria aluseid liike. Juba olemasolevate harjutusva\u0308ljakute ja polu\u0308goonide mo\u0303ju tasakaalustamiseks tuleks nende u\u0308mber metsa majandada pu\u0308simetsana (ilma uuendusraieteta), mis summutab mu\u0308ra ja pakub harjutusva\u0308ljaku rajamise ja kasutamisega sealt taanduma pidanud liikidele elupaiku.\""}, {"text_idx": "#000005", "text": "Petitsiooni algatajad leiavad, et harjutusva\u0308ljaku suurendamine mo\u0303jub negatiivselt piirkonna ettevo\u0303tlusele, seda eriti Vo\u0303ru maakonnale olulises turismisektoris, aga ka muudes valdkondades, muudab Vo\u0303rumaa oluliselt va\u0308hem atraktiivseks sihtkohaks potentsiaalsetest maksumaksjatest uutele elanikele ning vo\u0303imendab veelgi a\u0308a\u0308remaastumist ja eluta\u0308htsate teenuste piirkonnast kadumist."}, {"text_idx": "#000006", "text": "\"Eelnevat arvesse vo\u0303ttes on planeeritaval harjutusva\u0308ljakul oht piirkonna julgeolekut pigem va\u0308hendada, majandus- ja looduskeskkonda ning kodanikuva\u0308a\u0308rikust kahjustades,\" on nad veendunud."}, {"text_idx": "#000007", "text": "Petitsiooni autorid ku\u0308ll mo\u0303istavad, et praegune julgeolekuolukord on keeruline, ent ometi ei suurenda nende arvates Eesti kaitstust inimeste usalduse va\u0308henemine riigi vastu taolise kodanike eluliste huvidega mitte arvestava ka\u0308itumise to\u0303ttu."}, {"text_idx": "#000008", "text": "\"Riigikaitselisi kitsaskohti ei saa ega tohi lahendada kohalike inimeste, ettevo\u0303tluse ning unikaalse looduskoosluse arvelt,\" leiavad nad."}, {"text_idx": "#000010", "text": "\"Ko\u0303iki eelnimetatud asjaolusid arvesse vo\u0303ttes no\u0303uame riigikaitseks vajaliku taristu korrektset planeerimist koos asukoha eelvaliku, vastavate analu\u0308u\u0308side ja mo\u0303juhinnangute ning kaasava diskussiooniga. Nursipalu harjutusva\u0308ljaku laiendamisele on kohalikke elanikke, ettevo\u0303tlust ja loodust va\u0308hem kahjustavaid alternatiive, mida peab kindlasti analu\u0308u\u0308sima ja arvesse vo\u0303tma,\" kirjutavad nad."}, {"text_idx": "#000011", "text": "Seeto\u0303ttu no\u0303uavad nad Nursipalu harjutusva\u0308lja laienduse protsessi peatamist ja riigikaitseks vajaliku harjutusala lahenduse leidmise protsessi uut algatamist heade planeerimis- ja kaasamistavade kohaselt."}, {"text_idx": "#000020", "text": "Rootsi keelas a\u0308ra Toora po\u0303letamise"}, {"text_idx": "#000023", "text": "Reformierakonna kampaaniameeskond jagas 14-aastasele poisile nilbe tekstiga kondoomi"}, {"text_idx": "#000026", "text": "Saksa valitsus avaldas esmakordselt vaktsiinide ostu kogusumma"}, {"text_idx": "#000028", "text": "Turu-uuringute ku\u0308sitlus: EKRE to\u0303usis ja reform langes"}]